ეკვატორული გვინეა

ეკვატორული გვინეა (; ; ; ოფიციალურ ჯოხოდვალა ეკვატორულ გვინეაშ რესპუბლიკა (, , ) — სახენწჷფო ცენტრალურ აფრიკაშ ბჟადალ წყარპიჯის. 28,000 კვ. კმ. ფართობით რე აფრიკაშ ართ-ართი არძოშე მორჩილი ქიანა. ქიანაშ მახორობა აკმადგინანს 704 001 ადამიერს. ქიანა უხურგანს კამერუნს დო გაბონს. ქიანას ომძღჷ გვინეაშ საროტი

ეკვატორული გვინეა აკმოდირთუ მატერიკულ (რიო-მუნი — 26 ვთშ. კმ²) დო კოკაშური (ბიოკო — 2 ვთშ. კმ², კორისკო, ანობონი დო შხვა კოკეფშე.) ნორთეფშე. ქიანაშ ნანანოღა რე სიუდად დე ლა პასი.

 ორთაშობური პირობეფი 
ეკვატორული გვინეაშ მატერიკული ნორთი — რიო-მუნი — წჷმარინუანს 600—900 მეტრიან ლაკადას, ატლანტიშ ოკიანეშ წყარპიჯიშ მანგას —  რზენი რე.

ეკვატორიული კლიმატი, ირო ლამე ჰავა. ოშქაშე თუთაშური ტემპერატურა — +24 °C — +28 °C. ნოლექეფი — 2000 მმშე უმოსი წანმოწანაშ გოძვენას.

ქიანაშ ოწყარმალუე რშვილი ძალამ ბრელი დო წყარხვეიანი რე.

ჩანარობა — ლამე ეკვატორული ტყალეფი. ჩანს 150-შე უმოსი ფასდვალირi ჯალეფიშ გვარობა — ზეთიშ დო ქოქოსიშ პალმეფი, ქობალიშ ჯა, რკინაშ ჯა, ოკუმე დო შხვ.

ქიანა ჩხოლარობათ დიდარი დო მიარეფერუამი რე — ხე შხვადოშხვა გვარობაშ ქიეფი, მუნჭყვეფი, ლეოპარდეფი, ანტილოპეფი დო შხვ. მიარეთ ხე გვერეფი, ფურინჯეფი, ჭანდეფი, ბორბოლიაშობურეფი.

 ადმინისტრაციული დორთუალა 

ეკვატორული გვინეაშ პროვინციეფი - ეკვატორული გვინეა ირთუა 2 რეგიონო დო 7 პროვინციათhttp://www.dgecnstat-ge.org/Datos/estructurales/Poblacion.htm :

 რეგიონეფი 
 კოკამ გვინეა (მალაბო)
 კონტინენტური გვინეა (ბატა)

 პროვინციეფი 
1-3 პროვინცია ორხველჷ კოკამ გვინეას დო 4-7 კონტინენტურ გვინეას.
 ანობონიშ პროვინცია (სან-ანტონიო-დე-პალე)
 ოორუე ბიოკოშ პროვინცია (მალაბო)
 ობჟათე ბიოკოშ პროვინცია (ლუბა)
 ცენტრო-სურიშ პროვინცია (ევინაიონგი)
 კე-ნტემიშ პროვინცია (ებებიინი)
 ლიტორალიშ პროვინცია (ბატა) 
 ველე-ნზასიშ პროვინცია (მონგომო)

პროვინციეფ მუშჸურე ირთუნა რეგიონეფო. http://www.statoids.com/ygq.html

 მახორობა 

მახორობაშ მუდანობა — 704 001 ვთშ. (2013 წანაშ კვირკვეშ თუთაშო ფასებათ).

ონოღე ძინა — 2,7 % (ფერტილურობა — 5 ჩჷქჩჷ ართ ოსურშა, ჩჷქჩჷუეფიშ ღურაფა — 79 - 1000-შა).

თელარაშ ოშქაშე მუდანობა — 62 წანა.

იმუნოდეფიციტური ლახარათ დალახება (აივ) — 3,4% (2007 წანაშ ფასებათ).

ნოღაშ მახორობა — 39 %.

ქიანაშ უშხუაში ეთნიკური ბუნეფი რე ფანგი (86%) დო ბუბი (7%), მახორობაშ მორჩილ ნორთი (1%-შე მერკე) — ევროპალეფი (უმენტაშო ესპანარეფი).

ნინეფი — ესპანური (დოხოლაფირო მახორობაშ 2/3 უჩქჷ) დო ფრანგული (მახორობაშ 1/3-შე მერკეს უჩქუ) — ოფიციალურ ნინეფ რე; აკანური ნინეფი — ფანგი დო ბუბი.

რელიგია — ნომინალურო კათოლიკეფი, მარა პრაქტიკას გიმირინუანა აკანურ რწუმეფს.

ჭარუა-კითხირიშ რჩქინა — 93% ქომოლკათას დო 80% ოსურკათას (2000 წანაშ ფასებათ).

 ეკონომიკა 
ორთაშობური რესურსეფი — ნაბთობი, გაზი, ჯა-ტყა, ორქო, ბოქსიტეფი, ალმასეფი, ტანტალი (მეტალი).

ედპ-შ სტრუქტურა (2009 წანას):
 ოფუტეშ მეურნობა — 2,4 %
 წარმება — 93,3 %
 ნინალაშ სფეროეფი — 4,2 %

ოფუტეშ მეურნობას მოჸუნა — ყავა, კაკაო, ორზა, იამსი, კასავა (ტაპიოკა), ბანანეფი, ქოქოსეფი; ამრავლენა ჩხოლარეფს.

წარმება — ნაბთონიშ მოპალაფა (2013 წანას — 14,6 მლნ ტონაСтратегии нефтегазовых ТНК в странах Африки южнее Сахары, С. 167) დო გაზი. ეკვატორული გვინეა — თხიერი ორთაშობური გაზიშ მაწარმებელი დო ექსპორტიორი რე. თარი მაჸიდე რე — ააშ.

 აკოანჯარაფილი ნძალეფი 

ერუანული გვარდია — ეკვატორულ გვინეაშ ჯარიშ თარი აკოანჯარაფილი ნძალა რე. თიშ რანწკეფს იკოროცხუ დოხოლაფირო 1,3 ვთშ. ადმ. (1100 ადამიერი — ოსქირონე ჯარი, 100 ადამიერი — ოურდუმე-ოჰეერე ნძალეფი).

 ოინტერესე ფაქტეფი 
 თიშ უმკუჯინალო, ნამჷ-და გვინეას ეკვატორიული ჯოხონ, ეკვატორი უმოს ობჟათეშე გოჸუნს, ვინდარო ქიანა იდვალუაფუნ.

 რესურსეფი ინტერნეტის 
 ინფორმაცია ააშ-იშ ცენტრალური ოდოზვერუე ომართუეშ ვებ-ხასჷლაშე 
  ინფორმაცია ხასჷლაშე Travel.ru 
 ინფორმაცია ხასჷლაშე Geogid.ru 
 ეკვატორული გვინეაშ სურათეფი 
 ეკვატორული გვინეაშ აკოანჟარაფილი ნძალეფი/ ბეტა მაფურინჯეშ გინოჩამა 

 სქოლიო 

კატეგორია:აფრიკაშ ქიანეფი
კატეგორია:ესპანურნინამი ქიანეფი
კატეგორია:ფრანგულნინამი ქიანეფი
კატეგორია:გოეროშ მაკათური სახენწჷფოეფი